ईसाइयों पर बढ़े हमलों से अमेरिका है चिंतित  
अमेरिका ने कहा है कि पश्चिम एशिया और अफ्रीका में ईसाइयों के खिलाफ बढते हमले से वह बेहद चिंतित है।
अमेरिका ने कहा है कि पश्चिम एशिया और अफ्रीका में ईसाइयों के खिलाफ बढते हमले से वह बेहद चिंतित है।  विदेश विभाग के प्रवक्ता फिलिप क्राउले ने कहा, इराक से लेकर मिस्र और नाइजीरिया तक ईसाइयों पर बढ़ते हमलों से हम निश्चय ही अवगत हैं। उन्होंने कहा, इन बढ़ते हमलों से हम बेहद चिंतित हैं। संवाददाताओं से बातचीत में क्राउले ने कहा कि अमेरिकी विदेश विभाग धर्म और नस्ल के आधार पर हुई किसी भी तरह की हिंसा की आलोचना करता है और इन हमलों को अपनी सालाना मानवाधिकार रिपोर्ट में शामिल करता है।